'జయ జానకి నాయక' చిత్రంతో మరోసారి తన అదృష్టం పరీక్షించుకోబోతున్నాడు బెల్లంకొండ సాయి శ్రీనివాస్. స్టార్ డైరెక్టర్ బోయపాటి శ్రీను తెరకెక్కించిన ఈ ఎమోషనల్ లవ్ డ్రామాకు దేవిశ్రీ ప్రసాద్ స్వరాలు అందించారు.ప్రముఖ దర్శకుడు వి.వి. వినాయక్ రూపొందించిన 'అల్లుడు శీను'తో హీరోగా పరిచయమయ్యాడు బెల్లంకొండ సాయి శ్రీనివాస్. తొలి చిత్రంతోనే చక్కని విజయాన్నీ అందుకున్నాడు. అయితే ఆ తర్వాత వచ్చిన 'స్పీడున్నోడు' ఈ యంగ్ హీరోను కాస్తంత నిరాశకు గురిచేసింది. దాంతో ఇప్పుడు మరో స్టార్ డైరెక్టర్ బోయపాటి శ్రీను దర్శకత్వంలో 'జయ జానకి నాయక' చిత్రంతో జనం ముందుకు రాబోతున్నాడు. ఇటీవల ఈ సినిమా ఆడియో ఆవిష్కరణ జరిగింది. వినాయక్ తొలి సీడీని ఆవిష్కరించారు.'జయ జానకి నాయక' చిత్రంలో బెల్లంకొండ సాయి శ్రీనివాస్ సరసన రకుల్ ప్రీత్ హీరోయిన్గా నటించింది. జగపతిబాబుతో పాటు శరత్ కుమార్ కీలక పాత్ర పోషించారు. 'అల్లుడు శీను'కు స్వరాలు సమకూర్చిన దేవిశ్రీ ప్రసాద్ ఈ సినిమాకూ మ్యూజిక్ అందించారు. నిర్మాత మిర్యాల రవీందర్ రెడ్డి రాజీ పడకుండా ఈ సినిమాను నిర్మించారని నటీనటులు తెలిపారు. ఈ మూవీతో సాయిశ్రీనివాస్కు స్టార్ హీరో ఇమేజ్ లభిస్తుందని జగపతిబాబు తెలిపారు. మరి ఈ నెల 11న రాబోతున్న 'జయ జానకి నాయక'  ఏ స్థాయి విజయాన్ని అందుకుంటుందో చూడాలి.
'jaya jaanaki nayaka' chitramtho marosari tana adrushtam pareekshinchukobothunna bellankonda saayi srinivas. star director boyapati srinu terakekkinchina ee emotional lav draamaaku devishree prasad swaraalu andinchaaru.pramukha darsakudu vi.vi. vinayak roopondinchina 'alludu sheenu'thoo heeroga parichayamayyaadu bellankonda saayi srinivas. toli chitramtone chakkani vijayaannii andukunnadu. ayithe aa tarvaata vachina 'speedunnodu' ee yang heeronu kaastanta niraasaku gurichesindi. daamto ippudu maro star director boyapati srinu darsakatvamlo 'jaya jaanaki nayaka' chitramtho janam munduku rabotunnadu. iteevala ee sinima audio aavishkarana jarigindi. vinayak toli cdni aavishkarinchaaru.'jaya jaanaki nayaka' chitramlo bellankonda saayi srinivas sarasana rakul preet heroinga natinchindi. jagapatibaabuto paatu sharat kumar keelaka paatra pooshinchaaru. 'alludu sheenu'ku swaraalu samakuurchina devishree prasad ee cinimaakuu music andinchaaru. nirmaata miryala ravinder reddi raji padakunda ee sinimaanu nirminchaarani nateenatulu telipaaru. ee mooveetho saayisreenivaasku star heero image labhistundani jagapatibabu telipaaru. mari ee nela 11na rabotunna 'jaya jaanaki nayaka'  e sthaayi vijayaanni andukuntundo chudali.